title: Εκτελεστικός κανονισμός (ΕΕ) αριθ. 747/2011 της Επιτροπής, της 28ης Ιουλίου 2011 , σχετικά με τον ελάχιστο δασμό που καθορίζεται κατόπιν του δεύτερου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 634/2011

text:
               29.7.2011

               EL

               Επίσημη Εφημερίδα της Ευρωπαϊκής Ένωσης

               L 197/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 747/2011 ΤΗΣ ΕΠΙΤΡΟΠΉΣ
   της 28ης Ιουλίου 2011
   σχετικά με τον ελάχιστο δασμό που καθορίζεται κατόπιν του δεύτερου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 634/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 187 σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 634/2011 της Επιτροπής (2), προκηρύχθηκε διαρκής διαγωνισμός για την περίοδο εμπορίας 2010/2011 για την εισαγωγή ζάχαρης του κωδικού ΣΟ 1701 με μειωμένο δασμό.

               (2)

               Σύμφωνα με το άρθρο 6 του εκτελεστικού κανονισμού (ΕΕ) αριθ. 634/2011, η Επιτροπή θα αποφασίσει, με βάση τις προσφορές που υποβλήθηκαν κατόπιν επιμέρους διαγωνισμού, είτε να καθορίσει είτε να μην καθορίσει ελάχιστο δασμό ανά οκταψήφιο κωδικό ΣΟ.

               (3)

               Βάσει των προσφορών που υποβλήθηκαν για τον δεύτερο επιμέρους διαγωνισμό θα πρέπει να καθοριστεί ελάχιστος δασμός για ορισμένους οκταψήφιους κωδικούς ζάχαρης που υπάγεται στον κωδικό ΣΟ 1701 και να μην καθοριστεί ελάχιστος δασμός για τους υπόλοιπους οκταψήφιους κωδικούς ζάχαρης που υπάγεται στον εν λόγω κωδικό ΣΟ.

               (4)

               Για να δοθεί γρήγορα σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά τον δεύτερο επιμέρους διαγωνισμό στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 634/2011, για τον οποίο η προθεσμία υποβολής προσφορών έληξε, στις 27 Ιουλίου 2011, καθορίστηκε ή δεν καθορίστηκε ελάχιστος δασμός, όπως αναφέρεται στο παράρτημα του παρόντος κανονισμού για τους οκταψήφιους κωδικούς ζάχαρης που υπάγεται στον κωδικό ΣΟ 1701.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουλίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 170 της 30.6.2011, σ. 21.

      ΠΑΡΑΡΤΗΜΑ

         Ελάχιστοι δασμοί

                  (EUR/τόνο)

                  Οκταψήφιος κωδικός ΣΟ

                  Ελάχιστος δασμός

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              δεν καθορίστηκε ελάχιστος δασμός (όλες οι προσφορές απορρίφθηκαν)

                              (X)

                              δεν υποβλήθηκαν προσφορές


title: Εκτελεστικός κανονισμός (ΕΕ) αριθ. 709/2013 της Επιτροπής, της 24ης Ιουλίου 2013 , για την τροποποίηση του κανονισμού (ΕΕ) αριθ. 717/2010 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               25.7.2013

               EL

               Επίσημη Εφημερίδα της Ευρωπαϊκής Ένωσης

               L 200/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 709/2013 ΤΗΣ ΕΠΙΤΡΟΠΉΣ
   της 24ης Ιουλίου 2013
   για την τροποποίηση του κανονισμού (ΕΕ) αριθ. 717/2010 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 717/2010 της Επιτροπής, (2) το προϊόν που καλείται «αισθητήρας θερμοκρασίας αερίων εξάτμισης» κατατάχθηκε στον κωδικό ΣΟ 8533 40 10 ως άλλη μεταβλητή αντίσταση.

               (2)

               Το προϊόν που κατατάχθηκε με τον κανονισμό (ΕΕ) αριθ. 717/2010 θα πρέπει να θεωρηθεί σταθερή αντίσταση, επειδή δεν μεταβάλλεται κατά βούληση, αλλά εξαρτάται αποκλειστικά από τη θερμοκρασία. Είναι επομένως αναγκαίο να τροποποιηθεί η κατάταξη και να υπαχθεί το εν λόγω προϊόν στον κωδικό ΣΟ 8533 21 00.

               (3)

               Συνεπώς, ο κανονισμός (ΕΕ) αριθ. 717/2010 θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 717/2010 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (3), οι δεσμευτικές δασμολογικές πληροφορίες που έχουν εκδοθεί από τις τελωνειακές αρχές των κρατών μελών και δεν είναι σύμφωνες με τον κανονισμό (ΕΕ) αριθ. 717/2010, όπως τροποποιείται με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουλίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 210 της 11.8.2010, σ. 24.

      (3)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

            «ΠΑΡΑΡΤΗΜΑ

                        Περιγραφή των εμπορευμάτων

                        Κατάταξη
                        (Κωδικός ΣΟ)

                        Αιτιολογία

                        (1)

                        (2)

                        (3)

                        Προϊόν (καλούμενο «αισθητήρας θερμοκρασίας καυσαερίων») που αποτελείται από:

                                    —

                                    ένα θερμίστορ για ισχύ που δεν υπερβαίνει τα 20 W, μέσα σε δικό του περίβλημα,

                                    —

                                    μία βίδα στερέωσης,

                                    —

                                    έναν άξονα που διευκολύνει τη στερέωση στο εσωτερικό του συστήματος εξάτμισης οχήματος,

                                    —

                                    ένα ηλεκτρικό καλώδιο, με θερμοανθεκτικό χιτώνιο, το οποίο συνδέει το προϊόν με βύσμα, καθιστώντας δυνατή με τον τρόπο αυτό τη σύνδεση με το σύστημα διαχείρισης του κινητήρα του οχήματος.

                              Η αντίσταση του θερμίστορ μεταβάλλεται ανάλογα με τη θερμοκρασία. Όταν το θερμίστορ είναι συνδεδεμένο, αυτή η μεταβολή της αντίστασης προκαλεί μεταβολή της έντασης του ηλεκτρικού ρεύματος, η οποία μεταδίδεται στο σύστημα διαχείρισης του κινητήρα.
                        Το προϊόν δεν μπορεί να μετατρέψει το ηλεκτρικó ρεύμα εξόδου σε μέτρηση της θερμοκρασίας ούτε σε οπτική ένδειξη της θερμοκρασίας.

                        8533 21 00

                        Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8533 και 8533 21 00.
                        Η κατάταξη του προϊόντος στην κλάση 9025 ως θερμομέτρου ή μέρους θερμομέτρου αποκλείεται, επειδή δεν είναι δυνατόν να μετρηθεί ούτε να απεικονιστεί η θερμοκρασία με το προϊόν.
                        Το προϊόν είναι μη γραμμική αντίσταση που μεταβάλλεται σε συνάρτηση με τη θερμοκρασία και όχι κατά βούληση [βλ. επίσης τις Επεξηγηματικές Σημειώσεις του Εναρμονισμένου Συστήματος για την κλάση 8533, σημεία (A)(5) και (Β)].
                        Συνεπώς, το προϊόν πρέπει να καταταχθεί στον κωδικό ΣΟ 8533 21 00 ως άλλη σταθερή αντίσταση για ισχύ που δεν υπερβαίνει τα 20 W.»